Οι ελεγκτικοί μηχανισμοί στην εταιρική διακυβέρνηση: μη εκτελεστικά μέλη, επιτροπή ελέγχου, μονάδα εσωτερικού ελέγχου
Creators: name: Νίκου, Σταματία Δημητρίου
Publisher: name: Aristotle University of Thessaloniki
Year: 2021
Subjects: μη εκτελεστικά μέλη του ΔΣ
επιτροπή ελέγχου
μονάδα εσωτερικού ελέγχου
non – executive members of the board of directors
audit committee
internal audit unit

description: Με την παρούσα διπλωματική εργασία επιχειρείται να γίνει μία ανάλυση του θέματος της Εταιρικής Διακυβέρνησης των εισηγμένων εταιριών, με έμφαση κυρίως στους ελεγκτικούς μηχανισμούς, ήτοι τα μη εκτελεστικά μέλη του διοικητικού συμβουλίου, την επιτροπή ελέγχου και τη μονάδα εσωτερικού ελέγχου, ενόψει και του νέου ν. 4706/2020, ο οποίος καταργεί το ν. 3016/2002. Αρχικά, στο πρώτο κεφάλαιο γίνεται μία γενικότερη αναφορά στην έννοια και τους κανόνες της εταιρικής διακυβέρνησης, τόσο σε διεθνές και ευρωπαϊκό επίπεδο, όσο και σε εθνικό, καθώς και στην εξέλιξη της στην ελληνική έννομη τάξη. Στο δεύτερο κεφάλαιο, παρουσιάζονται τα δύο κύρια συστήματα εταιρικής διοίκησης, το δυαδικό και το μονιστικό και γίνεται αναφορά στο βασικό χαρακτηριστικό του τελευταίου που είναι η διάκριση των μελών του ΔΣ σε εκτελεστικά, μη εκτελεστικά και ανεξάρτητα μη εκτελεστικά μέλη. Περαιτέρω, γίνεται μία ανάλυση της έννοιας, των αρμοδιοτήτων και της ευθύνης των μη εκτελεστικών μελών του ΔΣ, σύμφωνα με το νόμο 4706/2020, ο οποίος εισάγει νέες σημαντικές ρυθμίσεις, που επιλύουν πολλά από τα ερμηνευτικά ζητήματα που είχαν ανακύψει κατά την εφαρμογή του ν. 3016/2002. Στη συνέχεια, παρουσιάζεται και αναλύεται η έννοια των ανεξαρτήτων μη εκτελεστικών μελών, η ύπαρξη των οποίων στο ΔΣ μιας εταιρίας μπορεί να διασφαλίσει την άσκηση αντικειμενικού και αμερόληπτου ελέγχου επί της ασκούμενης διοικήσεως. Ιδιαίτερο ενδιαφέρον παρουσιάζουν, όπως θα διαπιστωθεί, οι νέες διατάξεις του ν. 4706/2020 σχετικά με τα ανεξάρτητα μη εκτελεστικά μέλη, οι οποίες αποβλέπουν στην ενίσχυση του ρόλου τους και στην αποτελεσματικότερη λειτουργία του ΔΣ. Στο τρίτο κεφάλαιο, γίνεται μνεία στην επιτροπή ελέγχου, η συγκρότηση της οποίας κατέστη υποχρεωτική για τις οντότητες δημοσίου συμφέροντος με το άρθρο 44 του ν. 4449/2017. Συγκεκριμένα, εξετάζονται οι νέες ρυθμίσεις του άρθρου 74 του ν. 4706/2020, οι οποίες τροποποιούν το άρθρο 44 του ν. 4449/2017 και αναλύονται τα καθήκοντά της. Τέλος, στο τέταρτο κεφάλαιο, γίνεται αναφορά στο σύστημα εσωτερικού ελέγχου και στη μονάδα εσωτερικού ελέγχου, σύμφωνα με το νέο νόμο περί Εταιρικής Διακυβέρνησης, ο οποίος εισάγει νέες πιο αναλυτικές και απαιτητικές διατάξεις σχετικά με την οργάνωση, τη λειτουργία και τις αρμοδιότητες της μονάδας εσωτερικού ελέγχου
description: The present dissertation attempts to make an analysis of the issue of Corporate Governance of the listed companies, emphasizing mainly on the control mechanisms, that is, the non-executive members of the board of directors, the audit committee and the internal audit unit, in view of the new law 4706/2020 which repeals law 3016/2002. Initially, in the first chapter a general reference to the concept and rules of corporate governance is made, both at international and European level, as well as at national level, as well as its evolution in the Greek legal order. The second chapter presents the two main systems of corporate governance, the two – tier and one - tier system and refers to the main feature of the latter which is the distinction of board members into executive, non-executive and independent non-executive members. Furthermore, an analysis of the concept, responsibilities and liability of the non-executive members of the Board of Directors is made, according to law 4706/2020, which introduces new important regulations, which resolve many of the interpretative issues that had arisen during the implementation of the law 3016/2002. Subsequently, the concept of independent non-executive members is presented and analyzed, the existence of which in the Board of Directors of a company can ensure the exercise of objective and impartial control over the exercised management. The new provisions of law 4706/2020 regarding independent non-executive members, which aim to strengthen their role and the more efficient operation of the Board of Directors are of particular interest, as it will be established. In the third chapter, reference is made to the audit committee, the formation of which became mandatory for public interest entities with article 44 of law 4449/2017. Specifically, the new regulations of article 74 of law 4706/2020 are examined, which amend article 44 of law 4449/2017 and its duties are analyzed. Finally, in the fourth chapter, reference is made to the internal audit system and the internal audit unit, according to the new law on Corporate Governance, which introduces new more detailed and demanding provisions regarding the organization, operation and responsibilities of the internal audit unit